
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 375 


31 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόκτηση Ελληνικής Ιθαγένειας από τον ομογενή Σε'ί- 


ράνοβ Νικόλαο του Αλέξη. 1 

Τροποποίηση της 16061/27.5.1992 απόφασης περί 
σύστασης Νομικού Προσώπου στην Κοινότητα 
Χροσοβίτσας Ξηρομέρου με την επωνυμία «Σχολι¬ 
κή Επιτροπή Δημοτικού Σχολείου Χρυσοβίτσας Ξη¬ 
ρομέρου». 2 

Τροποποίηση της 12011/17.5.1991 απόφασης περί 
σύστασης Νομικού Προσώπου με την επωνυμία 
«Σχολική Επιτροπή δύο Δημοτικών Σχολείων» Κοι¬ 
νότητας Στρογγυλοβουνίου. 3 

Σύσταση στο Δήμο Αστακού ν. Αιτ/νίας Νομικού Προ¬ 
σώπου με την επωνυμία «Αθλητικός Οργανισμός» 

Δήμου Αστακού. 4 

Έγκριση της 3/2002 απόφασης του Διοικητικού Συμ¬ 
βουλίου του Νομικού προσώπου με την επωνυμία 
ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ ΣΤΡΑ¬ 
ΤΟΥ περί ψήφισης Οργανισμού Εσωτερικής Υπη¬ 
ρεσίας. 5 

Έγκριση της 16/2002 απόφασης του Διοικητικού Συμ¬ 
βουλίου του Νομικού προσώπου με την επωνυμία 
ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ ΑΣΤΑ¬ 
ΚΟΥ περί ψήφισης Οργανισμού Εσωτερικής Υπη¬ 
ρεσίας. 6 

Κύρωση του Εκούσιου Αναδασμού Τμήμα αγρ/τος 

«Πρωτόπαππα» Ιωαννίνων, έτους 2000. 7 

Μεταβίβαση κυριότητας κοινοχρήστων εποικιστικών 
εκτάσεων του συν/μου «Κουκλέσι» στον Δήμο Αγί¬ 
ου Δημητρίου. 8 

Επανασύσταση της επιτροπής του άρθρου (3), της 
337410/10.7.98 κοινής υπουργικής απόφασης των 
Υπουργών Εσωτερικών Δημόσιας Διοίκησης και 
Αποκέντρωσης, Οικονομικών και Γεωργίας. 9 


ΑΠΟΦΑΣΕΙ Σ 

(ΐ) 

Απόκτηση Ελληνικής Ιθαγένειας από τον ομογενή Σείράνοβ 
Νικόλαο του Αλέξη. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 14256/2002/22.1.2003 απόφαση του Γενικού 
Γραμματέα Περιφέρειας Ανατολικής Μακεδονίας - Θρά¬ 
κης, γίνεται δεκτή η από 12.7.2001 αίτηση του ομογενούς 


αλλοδαπού Σεϊράνοβ Νικολάου του Αλέξη για την από¬ 
κτηση Ελληνικής Ιθαγένειας, και εγκρίνεται ο εξελληνι- 
σμός του επωνύμου του από Σεϊράνοβ σε Σεϊρανίδης. 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
Λ. ΤΣΑΚΜΑΚΙΔΗΣ 

-♦- 

Αριθ. 4246 + 4733 (2) 

Τροποποίηση της 16061/27.5.1992 απόφασης περί σύ¬ 
στασης Νομικού Προσώπου στην Κοινότητα Χροσοβί¬ 
τσας Ξηρομέρου με την επωνυμία «Σχολική Επιτροπή 
Δημοτικού Σχολείου Χρυσοβίτσας Ξηρομέρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ 410/95) 

2. Τις διατάξεις του άρθρου 5του Ν. 1894/1990 «Γιατην 
Ακαδημία Αθηνών & άλλες εκπαιδευτικές διατάξεις». 

3. Την 16061/27.5.1992 απόφασή μας που δημοσιεύτη¬ 
κε στο Φ.Ε.Κ. 413/30.6.1992 (ΤΕΥΧΟΣ Β') περί σύστασης 
Νομικού Προσώπου με την επωνυμία «Σχολική Επιτροπή 
Δημοτικού Σχολείου Χρυσοβίτσας (Ξηρομέρου)». 

4. Την 41/2003 (ορθή επανάληψη) απόφαση Δημοτικού 
Συμβουλίου Δήμου Αστακού με την οποία τροποποιεί την 
αρ. 62/1992 απόφαση του Κοινοτικού Συμβου¬ 
λίου Χρυσοβίτσας (Ξηρομέρου) περί σύστασης «Σχολι¬ 
κής Επιτροπής Δημοτικού Σχολείου Χρυσοβίτσας (Ξηρο¬ 
μέρου)» ως προς τις παραγράφους 1 .Α και 3 Α του απο¬ 
φασιστικού της μέρους που αναφέρονται στη επωνυμία 
του Νομικού Προσώπου και στην σύνθεση του Διοικητι¬ 
κού της Συμβουλίου αντίστοιχα, λόγω της λειτουργίας 
Νηπιαγωγείου στο Ανωτέρω Δημοτικό Διαμέρισμα. 

5. Το 705/4.6.1996 έγγραφο της Δ/νσης Πρωτοβάθμιας 
Εκπαίδευσης Ν. Αιτωλ/νίας με το οποίο συστάθηκε Νη¬ 
πιαγωγείο στο Δ.Δ. Χρυσοβίτσας. 

6. Την 241/18.8.1998 (ΦΕΚ 939/1.9.98 )απόιραση Γενι¬ 
κού Γ ραμματέα Περιφέρειας Δυτικής Ελλάδας, αποφασί¬ 
ζουμε: 

1. Τροποποιούμε την 16061/27.5.1992 απόφασή μας: 1) 
ως προς την παράγραφο ΙΑ που αναφέρεται στη επωνυ¬ 
μία του Νομικού Προσώπου και μετονομάζει αυτό σε 
«Σχολική Επιτροπή Σχολείων Δημοτικού - Νηπιαγω¬ 
γείου Δ.Δ. Χρυσοβίτσας» και 2) ως προς την παράγραφο 
3Α στην οποία αναφέρεται ότι διοικείται από 7μελές Διοι¬ 
κητικό Συμβούλιο καιτο οποίο αντικαθιστάται από δμελές 
και αποτελείται από: α) τον εκάστοτε Πρόεδρο του Τοπι¬ 
κού Συμβουλίου ως Πρόεδρο αυτής β) από ένα Τοπικό 
Σύμβουλο γ) τον εκάστοτε Διευθυντή του Δημοτικού Σχο¬ 
λείου δ) τον εκάστοτε Διευθυντή του Νηπιαγωγείου ε) 

από ένα εκπρόσωπο του Συλλόγου Γονέων & Κηδεμόνων 
του Δημοτικού Σχολείου και στ) από ένα εκπρόσωπο του 
Συλλόγου Γ ονέων & Κηδεμόνων του Νηπιαγωγείου ζ) ένα 
Δημότη, για τους ανωτέρω λόγους. 

2. Κατά τα λοιπά ισχύει η αρ. 16061/27.5.1992 απόφασή 
μας που δημοσιεύτηκε στο ΦΕΚ 393/11.6.1991 (Τεύχος Β'). 

ΑΚΡΟΤΕΛΕΥΤΑΙΟ ΑΡΘΡΟ 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
αλλά μόνο σε βάρος του Προϋπολογισμού του Νομικού 
Προσώπου της Σχολικής Επιτροπής το ύψος της οποίας 
δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 12 Μαρτίου 2003 

Με εντολή Γ εν. Γ ραμματέα Περιφέρειας 
Ο Γενικός Διευθυντής 
ΠΑΝ.ΣΚΟΥΡΑΣ 

- ♦ - 

Αριθ. 4247 + 4732 (3) 

Τροποποίηση της 12011/17.5.1991 απόφασης περί σύ¬ 
στασης Νομικού Προσώπου με την επωνυμία «Σχολική 
Επιτροπή δύο Δημοτικών Σχολείων» Κοινότητας 
Στρογγυλοβουνίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203τουΔ.Κ.Κ. (Π.Δ. 410/95) 

2. Τις διατάξεις του άρθρου 5 του Ν. 1894/1990 «Γιατην 
Ακαδημία Αθηνών & άλλες εκπαιδευτικές διατάξεις». 

3. Την 12011/17.5.1991 απόφασή μας που δημοσιεύτη¬ 
κε στο Φ.Ε.Κ. 393/11.6.1991 (ΤΕΥΧΟΣ Β') περί σύστασης 
Νομικού Προσώπου με την επωνυμία «Σχολική Επιτροπή 
δύο Δημοτικών Σχολείων Κοινότητας Στρογγυλοβουνί- 
ου». 

4. Την 42/2003 (ορθή επανάληψη) απόφαση Δημοτικού 
Συμβουλίου Δήμου Αστακού με την οποία τροποποιεί την 
15/1991 απόφαση του Κοινοτικού Συμβου¬ 
λίου Στρογγυλοβουνίου περί σύστασης «Σχολικής Επι¬ 
τροπής Δημοτικού Σχολείου Κοινότητας Στρογγυλοβου- 
νίου « ως προς τις παραγράφους 1 .Α και 3 Α του αποφα¬ 
σιστικού της μέρους που αναφέρονται στη επωνυμία του 
Νομικού Προσώπου και στην σύνθεση του Διοικητικού 
της Συμβουλίου αντίστοιχα, λόγω συγχώνευσης του 1ου 
και 2ου Δημοτικού Σχολείου Στρογγυλοβουνίου σ’ ένα 
Δημοτικό Σχολείο. 

5. Την 241/18.8.1998 (ΦΕΚ 939/1.9.98) απόφαση Γενι¬ 
κού Γ ραμματέα Περιφέρειας Δυτικής Ελλάδας, αποφασί¬ 
ζουμε: 

1. Τροποποιούμε την 12011/17.5.1991 απόφασή μας: 1) 
ως προς την παράγραφο ΙΑ που αναφέρεται στη επωνυ¬ 
μία του Νομικού Προσώπου και μετονομάζει αυτό σε «1η 
Σχολική Επιτροπή 1/θέσιου Δημοτικού Σχολείου Στρογ- 
γυλοβουνίου» και 2) ως προς την παράγραφο 3Α στην 
οποία αναφέρεται ότι διοικείται από 7μελές Διοικητικό 
Συμβούλιο το οποίο αντικαθιστάται από δμελές και απο- 
τελείται από: α) τον εκάστοτε Πρόεδρο του Τοπικού Συμ¬ 
βουλίου ως Πρόεδρο αυτής β) από έναν Τοπικό Σύμβου¬ 
λο γ) τον εκάστοτε Διευθυντή του Δημοτικού Σχο¬ 
λείου δ) Τον εκάστοτε Διευθυντή του Νηπιαγωγείου ε) 
από ένα εκπρόσωπο του Συλλόγου Γ ονέων & Κηδεμόνων 
του Δημοτικού Σχολείου και στ) από ένα εκπρόσωπο του 
Συλλόγου Γ ονέων & Κηδεμόνων του Νηπιαγωγείου ζ) ένα 
Δημότη, για τους ανωτέρω λόγους. 

2. Κατά τα λοιπά ισχύει η 17712/2.11.1999 απόφασή μας 
που δημοσιεύτηκε στο ΦΕΚ393/11.6.1991 (Τεύχος Β'). 


ΑΚΡΟΤΕΛΕΥΤΑΙΟ ΑΡΘΡΟ 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
αλλά μόνο σε βάρος του Προϋπολογισμού του Νομικού 
Προσώπου της Σχολικής Επιτροπής το ύψος της οποίας 
δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 12 Μαρτίου 2003 

Με εντολή Γεν. Γ ραμματέα Περιφέρειας 
Ο Γ ενικός Διευθυντής 
ΠΑΝ.ΣΚΟΥΡΑΣ 
-♦- 

Αριθ. 3677 (4) 

Σύσταση στο Δήμο Αστακού Ν. Αιτ/νίας Νομικού Προσώ¬ 
που με την επωνυμία «Αθλητικός Οργανισμός» Δήμου 
Αστακού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Την 22/2003 (ΟΡΘΗ ΕΠΑΝΑΛΗΨΗ) απόφαση Δημοτι¬ 
κού Συμβουλίου Αστακού με την οποία συστήνεται Νομι¬ 
κό Πρόσωπο στην έδρα του Δήμου, με την επωνυμία 
«Αθλητικός Οργανισμός» Δήμου Αστακού. 

2. Τις διατάξεις του άρθρου 203του Δ.Κ.Κ. (Π.Δ. 410/95) 
σε συνδυασμό με τις διατάξεις των άρθρων 198, 199 & 
200του Δ.Κ.Κ. (Π.Δ. 410/95). 

3. Την 241/18.8.1998 (ΦΕΚ 939/Β/98) Απόφαση του Γε¬ 
νικού Γ ραμματέα Περιφέρειας Δυτικής Ελλάδας, αποφα¬ 
σίζουμε: 

1. Συστήνουμε στον Δήμο Αστακού Νομικό Πρόσωπο 
Δημοσίου Δίκαιου με την επωνυμία «Αθλητικός Οργανι¬ 
σμός» Δήμου Αστακού. 

2. Σκοπός του Νομικού Προσώπου είναι: 

α) Ναπαρέχειτηνδυνατότητασε όλουςτους δημότες και 
κατοίκους του Δήμου Αστακού να συμμετέχουν σε Αθλητι¬ 
κές δραστηριότητες (ομαδικά και ατομικά) αθλήματα. 

β) Η ανάπτυξη του μαζικού αθλητισμού στον Δήμο 
Αστακού για το παιδί, την γυναίκα τον εργαζόμενο, την 
Τρίτη ηλικία, το παιδί με ειδικές ανάγκες. 

γ) Η άμεση επαφή - σύνδεση με τους μαζικούς Κοινωνι¬ 
κούς φορείς (Νεολαία, Εμπόρους, Οργανισμούς). 

δ) Η ψυχαγωγία και η αναβάθμιση του πολιτιστικού επι¬ 
πέδου των νέων ανθρώπων. 

ε) Η ενίσχυση (οικονομική και ηθική) των σωματείων και 
επ’ αυτών οργανωμένων εκδηλώσεων. 

ζ) Η καλλιέργεια φιλάθλου συναγωνιστικού πνεύματος 
μακριά από φανατισμούς και ανταγωνισμούς. 

η) Η δημιουργία και λειτουργία αθλητικών κέντρων και 
Γυμναστηρίων χώρων αθλοπαιδιών και Γυμναστικής, 
ώστε να καλύπτονται οι αυξημένες ανάγκες για άθληση 
των δημοτών, ιδιαίτερα δε των νέων. 

3. Το Νομικό Πρόσωπο διοικείται από επταμελές (7) Δι¬ 
οικητικό Συμβούλιο που αποτελείται από τον Δήμαρχο ως 
Πρόεδρο ή Δημοτικό Σύμβουλο που ορίζει ο Δήμαρχος, 
από δύο (2) Δημοτικούς Συμβούλους και τέσσερις (4) δη¬ 
μότες ανάμεσα από πρόσωπα που απασχολούνται με τον 
Αθλητισμό. Οι Δημοτικοί Σύμβουλοι και οι δημότες με 
τους αναπληρωτές τους εκλέγονται από το Δημοτικό 
Συμβούλιο μέσα σε ένα μήνα από την εγκατάστασή του. 

Η θητεία των μελών του Διοικητικού Συμβουλίου του 
Αθλητικού Οργανισμού ακολουθεί την Δημοτική περίοδο. 

4. Πόροι του Νομικού Προσώπου είναι: 

α) Ετήσια επιχορήγηση του Δήμου είναι 4.000 € 
β) Επιχορήγηση από κάθε άλλη παροχή του Κράτους 
προς το Νομικό Πρόσωπο είτε προς τον Δήμο Αστακού 
για το Νομικό τούτο Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες, 
δ) Πρόσοδοι από ίδια περιουσία και 

ε) Κάθε άλλη νόμιμη πρόσοδος. 

5. Το Νομικό Πρόσωπο θα εκπροσωπείται στα Δικαστή¬ 
ρια κ.λ.π. από τον Πρόεδρό τους. 

ΑΚΡΟΤΕΛΕΥΤΑΙΟ ΑΡΘΡΟ (ΚΑΛΥΨΗ ΔΑΠΑΝΗΣ) 

6. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Νομικού 
Προσώπου «Αθλητικός Οργανισμός» Δήμου Αστακού 
ύψους 4.000 € περίπου και 4.000 € για καθένα από τα 
επόμενα οικονομικά έτη. 

Για την ανωτέρω δαπάνη θα εγγράφει πίστωση στον 
προϋπολογισμό του Νομικού Προσώπου «Αθλητικός Ορ¬ 
γανισμός» Δήμου Αστακού για το έτος 2003 δεδομένου 
ότι το ανωτέρω Νομικό Πρόσωπο είναι υπό σύσταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 12 Μαρτίου 2003 

Με εντολή Γ εν. Γ ραμματέα Περιφέρειας 
Ο Γ ενικός Διευθυντής 
ΠΑΝ.ΣΚΟΥΡΑΣ 

-♦- 

Αριθ. 4241 (5) 

Έγκριση της 3/2002 απόφασης του Διοικητικού Συμβου¬ 
λίου του Νομικού προσώπου με την επωνυμία ΔΗΜΟ¬ 
ΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ ΣΤΡΑΤΟΥ περί ψή¬ 
φισης Οργανισμού Εσωτερικής Υπηρεσίας" 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη : 

1. Τις διατάξεις του Ν. 1586/86. 

2. Τις διατάξεις του άρθρου 12 του Ν. 1188/1981 όπως 
συμπληρώθηκαν με το άρθρο 26 του Ν. 1832/1989, και 
αντικαταστάθηκαν με το άρθρο 6παρ. 5 του Ν. 2307/95. 

3. Τις διατάξεις των άρθρων 26, 198, και203τουΔ.Κ.Κ 
(Π.Δ. 410/95). 

4. Τις διατάξεις των άρθρων 9 παρ. 6, 7 και 8 του Ν. 
2503/97, 9 παρ. 16 του Ν. 2623/98 και 11 παρ. 1 και 9 του 
Ν. 2839/2000 

5. Τις διατάξεις του άρθρου 12 του Ν. 2880/2001. 

6. Την 524/2002 (ΦΕΚ 125/τ.Β'/2002) απόφασή μας με 
την οποία συγχωνεύτηκαν στο Δήμο Στράτου ίδια Νομικό 
Πρόσωπο Δημοσίου Δικαίου σε ένα ενιαίο, με την επωνυ¬ 
μία "Δημοτικοί Παιδικοί Σταθμοί Δήμου Στράτου". 

7. Την 3/2002 απόφαση του Διοικητικού Συμβουλίου του 
Ν.Π.Δ.Δ με την επωνυμία "Δημοτικοί Παιδικοί Σταθμοί Δή¬ 
μου Στράτου" με την οποία ψηφίστηκε ο ΟΈ.Υ αυτού. 

8. Την 52/2002 απόφαση του Δημοτικού Συμβουλίου 
Στράτου, με την οποία εγκρίνεται ο ΟΈ.Υ του Ν.Π.Δ.Δ με 
την επωνυμία "Δημοτικοί Παιδικοί Σταθμοί Δήμου Στρά¬ 
του", όπως καταρτίστηκε με την αριθ. 3/2003 απόφαση 
του Διοικητικού Συμβουλίου αυτού. 

9. Την σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α Νομού Αιτ/νίας, που διατυ¬ 
πώθηκε με την αριθ. 18/2003 απόφασή του. 

10. Την241/Γ. Γ/18.8.1998 (ΦΕΚ 939/1,9.98,τ.Β') απόφαση 
του Γενικού Γ ραμματέα Περιφέρειας Δυτικής Ελλάδας πε¬ 
ρί "Μεταβίβασης αρμοδιοτήτων και παροχή εξουσιοδότη¬ 
σης υπογραφής αποφάσεων", αποφασίζουμε: 

Εγκρίνουμε την 3/2003 απόφαση του Διοικητικού Συμ¬ 
βουλίου του Ν.Π.Δ.Δ με την επωνυμία "Δημοτικοί Παιδικοί 
Σταθμοί Δήμου Στράτου", περί ψήφισηςτου ΟΈ.Υ αυτού, 
όπως παρακάτω αναλυτικά αναφέρεται: 

ΑΡΘΡΟ 1 

Διάρθρωση Υπηρεσιών 

Η Υπηρεσία των Δημοτικών Παιδικών Σταθμών Δήμου 
Στράτου λειτουργεί σε επίπεδο Διεύθυνσης διότι η δυνα- 
μικότητά του είναι εκατό (100) νήπια, σύμφωνα με τη συ¬ 
στατική πράξη προσαρμογής του. 


Στη Διεύθυνση διακρίνουμε τα εξής τμήματα: 

Α) Δύο (2) τμήματα προσχολικής Αγωγής, Λεπενούς & 
Στράτου. 

Β) Τμήμα Διοικητικό - Οικονομικό. 

ΑΡΘΡΟ 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο των Σταθμών και γενικά μεριμνά για 
την εύρυθμη λειτουργία του σύμφωνα με τον ισχύοντα 
κανονισμό. 

Β) Το τμήμα προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

ΑΡΘΡΟ 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
Παιδαγωγούς των Σταθμών για την εφαρμογή των σύγ¬ 
χρονων απόψεωντης Παιδαγωγικής καιτης Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία των Σταθ- 
μών. 

4. Εισηγείται στο Δ.Σ. των Σταθμών κάθε θέμα που αφο¬ 
ρά τη λειτουργία το προσωπικό τους γονείς και την υλικο- 
τεχνική υποδομή των Σταθμών όπως: 

α. Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία τους. 

β. Το παιδαγωγικό υλικό καιτονπάσης φύσεως εξοπλισμό. 

γ. Τις απαραίτητες εργασίες για την επισκευή και συ¬ 
ντήρηση των κτιρίων. 

δ. Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στους Σταθμούς. 

6. Συνεργάζεται αρμονικά με το τμήμα Διοικητικού - οι¬ 
κονομικού το οποίο οφείλει να παρέχει κάθε στοιχείο για 
να διασφαλιστεί η εύρυθμη λειτουργία των Σταθμών και η 
επίτευξη των σκοπών τους. 

7. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα των Σταθμών. 

ΑΡΘΡΟ 4 

Καθήκοντα Προϊσταμένου τμήματος προσχολικής Αγωγής. 

Είναι υπεύθυνος: 

1. Γιατην εύρυθμη λειτουργία του τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη-νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του τμήματος για τη σω¬ 
στή εκτέλεση των καθηκόντωντου. 

4. Εισηγείται στη Διεύθυνση, τις ανάγκες του τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

ΑΡΘΡΟ 5 

Καθήκοντα Προϊσταμένου Τμήματος 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 

εφοδιασμό των Σταθμών με τα αναγκαία τρόφιμα και τα 
λοιπά υλικά που είναι απαραίτητα για την εύρυθμη λει¬ 
τουργία τους. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

ΑΡΘΡΟ 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 
ΚΛΑΔΟΣ Τ.Ε. 9 ΒΡΕΦΟΝΗΠΙΟΚΟΜΙΑΣ 
θέσεις 4 
Βαθμός Δ' - Α' 

ΚΛΑΔΟΣ Τ.Ε. 17 ΔΙΟΙΚΗΤΙΚΟΣ-ΛΟΓΙΣΤΙΚΟΥ 
θέσεις 1 
Βαθμός Δ' - Α' 

ΚΛΑΔΟΣ Δ.Ε. 32 ΜΑΓΕΙΡΩΝ 
θέσεις 2 
Βαθμός Δ' - Α' 

4. ΚΛΑΔΟΣ Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 4 

Βαθμός Ε'- Β'. 

5. ΚΛΑΔΟΣ Δ.Ε. ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις 1 

Βαθμός Δ' - Α' 

6. ΚΛΑΔΟΣ Δ.Ε. ΟΔΗΓΩΝ 
Θέσεις 1 

Βαθμός Δ' - Α' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ Τ.Ε. 9 ΒΡΕΦΟΝΗΠΙΟΚΟΜΙΑΣ 
Θέσεις 4 

2. ΚΛΑΔΟΣ Τ.Ε. 17 ΔΙΟΙΚΗΤΙΚΟΣ-ΛΟΓΙΣΤΙΚΟΥ 
Θέσεις 1 

3. ΚΛΑΔΟΣ Υ.Ε. 14 ΜΑΓΕΙΡΩΝ 
θέσεις 1 

4. ΚΛΑΔΟΣ Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 2 

Γ' ΕΠΟΧΙΑΚΟ ΠΡΟΣΩΠΙΚΟ 

1. ΚΛΑΔΟΣ Τ.Ε. 9 ΒΡΕΦΟΝΗΠΙΟΚΟΜΙΑΣ 
Θέσεις 4 

2. ΚΛΑΔΟΣ Δ.Ε. 32 ΜΑΓΕΙΡΩΝ 
θέσεις 1 

3. ΚΛΑΔΟΣ Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 1 

4. ΚΛΑΔΟΣ Δ.Ε. 16 ΟΔΗΓΩΝ 
Θέσεις 1 

ΑΡΘΡΟ 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και Τ.Ε. Βρεφο- 
νηπιοκομίας ως προϊστάμενοι της Διεύθυνσης Παιδικού 
Σταθμού καθώς και του τμήματος Προσχολικής Αγωγής 
επιλέγονται από τους κλάδους ΠΕ Νηπιαγωγών (προσω¬ 
ρινός), ΤΕ Νηπιαγωγών (προσωρινός), ΤΕ Βρεφονηπιο- 
κομίας και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του τμήματος Διοικητικού-Λογιστικού 
επιλέγεταιυπάλληλοςτου Κλάδου ΠΕΙ Διοικητικού-Οικο- 
νομικού, ΤΕ 17 Διοικητικού - Οικονομικού, ΔΕ Διοικητικού 
-Λογιστικού και ΔΕΙ Διοικητικού-Λογιστικού. 


ΑΡΘΡΟ 8 

Για το διορισμό τα καθήκοντα τους περιορισμούς το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις 

ΑΡΘΡΟ 9 

Οι προβλεπόμενες από τον παρόντα οργανισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις γίνεται 
πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών τα προ¬ 
σόντα των υπάλλήλων, την πείρα καιτις γνώσεις αυτών σε 
ειδικά αντικείμενα κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων έγκυες γυναίκες, τόπος διαμονής κ.λ.π.) 

Προϊστάμενοι Διευθύνσεων και τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον Παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν.Π.Δ.Δ. 

ΑΡΘΡΟ 10 
Τελικές Διατάξεις 

Η ισχύς του παρόντος οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί στους Σταθμούς κατά τη 
δημοσίευση του παρόντος Ο.Ε.Υ. εντάσσεται υποχρεωτι¬ 
κά στις θέσεις που έχουν δημιουργηθεί για αυτό. 

Ακροτελεύτιο άρθρο 

Από την ψήφιση του παραπάνω Οργανισμού εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002 ο οποίος ενι- 
σχύεται από τους ΚΑΠ, τροφεία κ.λ.π. ύψους 285.861,15 
Ευρώ περίπου εφόσον προσληφθούν όλοι και για τα επό¬ 
μενα οικονομικά έτη το ύψος της δαπάνης δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 12 Μαρτίου 2003 

Με εντολή Γ εν. Γ ραμματέα Περιφέρειας 
Ο Γ ενικός Διευθυντής 
ΠΑΝ.ΣΚΟΥΡΑΣ 

-♦- 

Αριθ. 4220 (6) 

Έγκριση της 16/2002 απόφασης του Διοικητικού Συμ¬ 
βουλίου του Νομικού προσώπου με την επωνυμία ΔΗ¬ 
ΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ ΑΣΤΑΚΟΥ περί 

ψήφισης Οργανισμού Εσωτερικής Υπηρεσίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξειςτου Ν.1586/86. 

2. Τις διατάξειςτου άρθρου 12τουΝ. 1188/1981 όπως 
συμπληρώθηκαν με το άρθρο 26 του Ν. 1832/1989, και 
αντικαταστάθηκαν με το άρθρο 6παρ. 5 του Ν. 2307/95. 

3. Τις διατάξεις των άρθρων 26,198, και 203 του Δ.Κ.Κ 
(Π.Δ. 410/95). 

4. Τις διατάξεις των άρθρων 9 παρ. 6,7 και 8 του Ν. 
2503/97, 9 παρ. 16 του Ν. 2623/98 και 11 παρ. 1 και 9 του 
Ν. 2839/2000 

5. Τις διατάξεις του άρθρου 12 του Ν. 2880/2001. 

6. Την 6285/2002 (ΦΕΚ 558/τ.Β'/2002) απόφασή μας με 
την οποία συγχωνεύτηκαν στο Δήμο Στράτου ίδια Νομικά 
Πρόσωπα Δημοσίου Δικαίου σε ένα ενιαίο, με την επωνυ¬ 
μία "Δημοτικοί Παιδικοί Σταθμοί Δήμου Αστακού". 

7. Την 16/2002 απόφαση του Διοικητικού Συμβουλίου 
του Ν. Π.Δ.Δ με την επωνυμία "Δημοτικοί Παιδικοί Σταθμοί 
Δήμου Αστακού" με την οποία ψηφίστηκε ο Ο.Ε.Υ αυτού. 

8. Την 162/2002 (ορθή επανάληψη) απόφαση του Δημο¬ 
τικού Συμβουλίου Αστακού, με την οποία εγκρίνεται ο 
Ο.Ε.Υ του Ν.Π.Δ.Δ με την επωνυμία "Δημοτικοί Παιδικοί 
Σταθμοί Δήμου Αστακού", όπως καταρτίστηκε με την 
αριθ. 16/2002 απόφαση του Διοικητικού Συμβουλίου αυ¬ 
τού. 

9. Την σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α Νομού Αιτ/νίας, που διατυ¬ 
πώθηκε με την αριθ. 17/2003 απόφασή του. 

10. Την241/Γ. Γ/18.8.1998 (ΦΕΚ 939/1,9.98,τ.Β') απόφαση 
του Γενικού Γραμματέα Περιφέρειας Δυτικής Ελλάδας πε¬ 
ρί "Μεταβίβασης αρμοδιοτήτων και παροχή εξουσιοδότη¬ 
σης υπογραφής αποφάσεων", αποφασίζουμε: 

Εγκρίνουμε την 16/2002 απόφαση του Διοικητικού Συμ¬ 
βουλίου του Ν.Π.Δ.Δ με την επωνυμία "Δημοτικοί Παιδικοί 
ΣταθμοίΔήμου Αστακού", περί ψήφισης του Ο.Ε.Υ αυτού, 
όπως παρακάτω αναλυτικά αναφέρεται: 

Άρθρο 1ον 

Διάρθρωση Υπηρεσιών 

Οι υπηρεσίες των Δημοτικών Παιδικών Σταθμών Δήμου 
Αστακού λειτουργούν σε επίπεδο Τμήματος ανάλογα με 
τη δυναμικότητα και τη σύνθεση προσωπικού των σταθ¬ 
μών . Κάτω από το τμήμα λειτουργούν τα εξής γραφεία : 

1. Γ ραφείο προσχολικής Αγωγής 

2. Γ ραφείο Διοικητικού - Οικονομικού 

Άρθρο 2ον. 

Αρμοδιότητες Τμήματος & γραφείων 

1. Το τμήμα εποπτεύει, συντονίζει και κατευθύνει το παι¬ 
δαγωγικό έργο των σταθμών και γενικά μεριμνά για την 
εύρυθμη λειτουργία αυτών σύμφωνα με τον ισχύοντα κα¬ 
νονισμό. 

2. Το Γ ραφείο Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό των 
σταθμών. 

3. Το γραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Νομικού Προσώπου. 

Άρθρο 3ον 

Καθήκοντα Προϊσταμένου Τμήματος 

1. Φροντίζει για την πιστή εφαρμογή της κείμενης Νο¬ 
μοθεσίας του Κανονισμού λειτουργίας του σταθμού, των 
εγκυκλίων και οδηγιών του Δήμου και για την πιστή εκτέ¬ 
λεση των αποφάσεων του Δ.Σ. 

2. Είναι αρμόδιος και επιμελείται σε συνεργασία με τους 
παιδαγωγούς των σταθμών για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

3. Εποπτεύει, συντονίζει και κατευθύνει το παιδαγωγι¬ 
κό έργο των σταθμών. 

4. Εισηγείται στο Δ.Σ. του Νομικού Προσώπου κάθε θέ¬ 
μα που αφορά τη λειτουργία, το προσωπικό, τους γονείς 
και την υλικοτεχνική υποδομή των σταθμών όπως : 

Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

Το παιδαγωγικό υλικό και τον πόσης φύσεως εξοπλισμό 


Τις απαραίτητες εργασίες για την επισκευή και συντή¬ 
ρηση των κτιρίων 

Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στους σταθμούς. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν τις ανάγκες των γραφείων τους. 

7. Συνεργάζεται αρμονικά με τον υπάλληλο του Διοικη¬ 
τικού Οικονομικού ο οποίος οφείλει να παρέχει κάθε στοι¬ 
χείο για να διασφαλίσει η εύρυθμη λειτουργία των σταθ¬ 
μών και η επίτευξη των σκοπών τους. 

8. Επιβλέπει την τήρηση όλων των απαραίτητων βι¬ 
βλίων, υπογράφει και συμπληρώνει όσα βιβλία είναι δικής 
του αρμοδιότητας και τηρεί τη σφραγίδα του Νομικού 
Προσώπου. 

Άρθρο 4ον 

Καθήκοντα Υπευθύνου γραφείου Προσχολικής Αγωγής 

Είναι υπεύθυνος: 

1. Για την εύρυθμη λειτουργία των σταθμών και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του γραφείου για τη σω¬ 
στή εκτέλεση των καθηκόντωντου. 

4. Εισηγείται στον προϊστάμενο τις ανάγκες του γρα¬ 
φείου σε προσωπικό και πόσης Φύσεως εξοπλισμό καθώς 
και την επιμόρφωση του προσωπικού 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο δον 

Καθήκοντα Υπευθύνου γραφείου Διοικητικού Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού 

4. Είναι υπεύθυνος για την κατάρτιση του προϋπολογι¬ 
σμού -Απολογισμού - Ισολογισμού. 

5. Τηρεί όλα τα διοικητικά και διαχειριστικά βιβλία 

ΑΡΘΡΟ 6ον 

ΑΡΜΟΔΙΟΤΗΤΕΣ ΒΡΕΦΟΝΗΠΙΟΚΟΜΩΝ ΚΑΙ 
ΝΗΠΙΑΓΩΓΩΝ 

1. Φροντίζουν για τη σωστή υγεία και ψυχοκινητική εξέ¬ 
λιξη των παιδιών με εξατομίκευση του ημερήσιου προ¬ 
γράμματος ανάλογα με την ηλικία και τις ανάγκες τους. 

2. Απασχολούντο παιδιά σύμφωνα με το ετήσιο αναλυ¬ 
τικό πρόγραμμα, το οποίο διαμορφώνουν σε συνεργασία 
με την προϊσταμένη σε μηνιαίο , εβδομαδιαίο και ημερή¬ 
σιο. 

3. Παρατηρούν και καταγράφουν την συμπεριφοράτων 
παιδιών σε ατομικά φύλλα παρατήρησης ανά τακτά χρο¬ 
νικά διαστήματα (κάθε τρίμηνο) 

4. Ετοιμάζουν και πραγματοποιούν εορταστικές εκδη¬ 
λώσεις τα Χριστούγεννα, την Αποκριά, την 25η Μαρτίου 
κ.λ.π. εορτών και στο τέλος της σχολικής χρονιάς σε συ¬ 
νεργασία με την Προϊσταμένη. 

5. Η ημερήσια απασχόληση καθορίζεται από τις σχετι¬ 
κές αποφάσεις του Υπουργείου και με όσα προβλέπει ο 
Νόμος. 

6. Εισηγούνται τις ανάγκες εφοδιασμού των αιθουσών 

για την εφαρμογή του προγράμματος με είδη (παιχνίδια, 
είδη καθαριότητας). 

7. Επιβλέπουν την υγιεινή, την καθαριότητα, τον αερι¬ 
σμό, την τακτοποίηση επίπλων και τη θερμοκρασία των αι¬ 
θουσών τους και ευθύνονται για την είσοδο κάθε ατόμου 
σε αυτές. 

8. Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. 

9. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε 
αντικείμενο ή υλικό που τους έχει διατεθεί. 

10. Τηρούν βιβλίο παρουσίας των παιδιών και ενημερώ¬ 
νουν αρμοδίως για τις καθυστερήσεις παιδιών στην προ¬ 
σέλευσή τους είτε στις απουσίες τους . 

11. Ενημερώνουν τους αρμοδίους και τον παιδίατρο για 
κάθε ύποπτο σχετικά με την υγεία τους περιστατικό. 

12. Διατηρούν επαφή με τους γονείς και τους ενημερώ¬ 
νουν για τη συμπεριφορά και ψυχοσωματική υγεία των 
παιδιών του τμήματός τους. 

13. Βοηθούν τον προϊστάμενο όταν απουσιάζει ο δια¬ 
χειριστής στη διαχειριστική εργασία. 

14. Λόγω της άμεσης επαφής τους με τα παιδιά προ¬ 
σφέρουν σ' αυτά με υπομονή και στοργή όλες τις δυνατό¬ 
τητες για να αναπτύξουν την προσωπικότητά τους επι¬ 
διώκοντας συνεχώς να δημιουργήσουν σ αυτά ικανότητα 
συγκέντρωσης, αυτενέργειες, εμπιστοσύνη στον εαυτό 
τους και στις προσωπικές δυνατότητέςτους. Σε καμία πε¬ 
ρίπτωση και για οποιοδήποτε λόγο δεν Επιτρέπεται η κα¬ 
κή μεταχείριση των παιδιών (εκφοβισμός, σωματική ποι¬ 
νή). Εκτελούν κάθε εργασία, σε έκτακτη ανάγκη με υπό¬ 
δειξη του προϊσταμένου του τμήματος η οποία σύμφωνα 
με τον Κανονισμό. 

ΑΡΘΡΟ 7ον 

ΑΡΜΟΔΙΟΤΗΤΕΣ ΒΟΗΘΩΝ ΝΗΠΙΟΒΡΕΦΟΚΟΜΩΝ ΚΑΙ 
ΝΗΠΙΑΓΩΓΩΝ (ΠΡΟΣΩΡ) 

Βοηθούν το προσωπικό της προηγούμενης παραγρά¬ 
φου σε όλα τα καθήκοντά του και εκτελούν τις οδηγίες 
που παίρνουν από αυτό. Στην περίπτωση απουσίας του 
προσωπικού της προηγούμενης παραγράφου, αντικαθι¬ 
στούν αυτό απευθυνόμενοι στον Υπεύθυνο του σταθμού 
για βοήθεια και υποστήριξη. 

1. Φροντίζουν τα νήπια κατά την προσέλευση και απο¬ 
χώρηση από τον Παιδικό Σταθμό. 

2. Βοηθούν και προσέχουν τα νήπια στις αίθουσες κατά 
την ώρα του εκπαιδευτικού προγράμματος. 

3. Βοηθούν τα παιδιά την ώρα του φαγητού και ιδιαιτέ¬ 
ρως τα μικρότερα την ώρα της ξεκούρασης, την ώρα του 
παιχνιδιού στην αυλή και πάντα με τις υποδείξεις των νη- 
πιοβρεφοκόμων - νηπιαγωγών. 

4. Εξυπηρετούν τα νήπια στην τουαλέτα και τη στιγμή 
του πλυσίματος τα βοηθούν στο ντύσιμο. 

5. Τα βοηθούν την ώρα της προετοιμασίας για φαγητό 
(πλύσιμο- ποδιές κ.λ.π) 

6. Συνοδεύουν εκ περιτροπής τα παιδιά του σταθμού 
όταν παρέχεται η υπηρεσία της μεταφοράς των παιδιών 
με κατάλληλο μεταφορικό μέσο. 

ΑΡΘΡΟ δον 

ΑΡΜΟΔΙΟΤΗΤΕΣ ΜΑΓΕΙΡΑ - ΒΟΗΘΟΥ ΜΑΓΕΙΡΑ 

Ο υπάλληλος που ορίζεται να ασκεί καθήκοντα μάγειρα. 

1. Παραλαμβάνει από το διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύ μφωνα με το διαιτολόγιο και πο- 
σοστολόγιο που ισχύουν. 

3. Φροντίζει για το σερβίρισμα του πρωινού και μεσημε¬ 
ριανού φαγητού και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως καθώς 
και για την υγιεινή κατάσταση των χώρων του μαγειρείου, 


ευθύνεται δε για την απώλεια ή καταστροφή των σκευών, 
ειδών και συσκευών του μαγειρείου. 

4. Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας, στους κατάλ¬ 
ληλους χώρους αποθήκευσης και είναι υπεύθυνος για την 
καθαριότητα καιτάξητωνχώρωντης αποθήκευσης αυτών. 

5. Επιφέρει συμβουλευτική γνώμη για την ποιότητα και 
την κατηγορία των παραλαμβανόμενων τροφίμων. 

6. Προτείνει την λήψη κάθε μέτρου που θεωρεί απαραί¬ 
τητο για την καλή λειτουργία του μαγειριού. 

ΑΡΘΡΟ 9ον 

ΥΠΑΛΛΗΛΟΙ ΚΛΑΔΟΥ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
ΒΟΗΘΗΤΙΚΩΝ ΕΡΓΑΣΙΩΝ 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Παιδικού σταθμού 
εκτός εκείνων του μαγείρου και της αποθήκης. 

2. Είναι αποκλειστικά υπόλογοι για το γενικό ιματισμό του 
σταθμού που παραλαμβάνουν από τον υπάλληλο του κλά¬ 
δου Διοικητικού -Λογιστικού εκτός από αυτά που χρησιμο¬ 
ποιούνται από το παιδαγωγικό προσωπικό και είναι υπο¬ 
χρεωμένο για την καλή συντήρηση, καθαριότητα, φύλαξη, 
είναι δε υπόλογος για την απώλεια ή καταστροφή αυτού. 

3. Βοηθούντο μάγειρα στην προετοιμασία του φαγητού 
σε περίπτωση που δεν υπάρχει βοηθός. 

4. Φροντίζουν τη διανομή του φαγητού καιπαρευρίσκο- 
νται στην τραπεζαρία κατά την ώρα του φαγητού. 

5. Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
αυτής (μεταφέρουν τα πιάτα, ποδιές στην κουζίνα, καθα¬ 
ρίζουν τα τραπέζια, τυχόν λερωμένα καρεκλάκια, σκουπί¬ 
ζουν και σφουγγαρίζουν όλο το χώρο της τραπεζαρίας 
καθώς και όλο το κτίριο) 

6. Σε περίπτωση ασθένειας ή κωλύματος του μάγειρα ή 
υπαλλήλου του ίδιου κλάδου εκτελούν τα καθήκοντα αυ¬ 
τών εκ περιτροπής με υπόδειξη του προϊσταμένου του 
τμήματος ή των προϊσταμένων των γραφείων. 

7. Εκτελούν κάθε άλλη εργασία με υπόδειξη του προϊ¬ 
σταμένου τους η οποία είναι σύμφωνη με τον Κανονισμό 
λειτουργίας του Παιδικού σταθμού . 

ΑΡΘΡΟ ΙΟον 

ΚΑΘΗΚΟΝΤΑ ΥΠΑΛΛΗΛΟΥ ΚΛΑΔΟΥ 
ΔΙΟΙΚΗΤΙΚΟΥ - ΛΟΓΙΣΤΙΚΟΥ 

1. Εκτελεί χρέη γραμματέα στο Διοικητικό Συμβούλιο 
και καταχωρεί τις αποφάσεις που λαμβάνονται από αυτό 
, στο βιβλίο πρακτικών συνεδριάσεωντου Δ.Σ. όταν απου¬ 
σιάζει ή δεν υπηρετεί ο νόμιμος αναπληρωτής του. 

2. Είναι υπεύθυνος για την προμήθεια των τροφίμων, 
των ειδών καθαριότητας για όλα τα είδη που εισέρχονται 
στον Παιδικό σταθμό καθώς και για την φύλαξη και σωστή 
εξαγωγής τους, όπως και για τον καθορισμό των ποσοτή¬ 
των. 

3. Είναι υπεύθυνος και υπόλογος στο Δ.Σ. για την κινη¬ 
τή και ακίνητη περιουσία του Παιδικού σταθμού. 

4. Εκδίδει και συνυπογράφει με τον Πρόεδρο και τον 
ελεγκτή του ΔΣ., διπλότυπες αποδείξεις, εισπράξεις, τις 
επιταγές και γενικά όλα τα έσοδα και έξοδα του Παιδικού 
σταθμού. 

5. Εκδίδει και συνυπογράφει με τον προϊστάμενο του 
τμήματος τα δελτία εισαγωγής πόσης φύσεως υλικού 

6. Εκδίδει και συνυπογράφει με τον μάγειρα τα δελτία 
εξαγωγής υλικού καθημερινώς. 

7. Συντάσσει τις μισθοδοτικές καταστάσεις όλου του 
προσωπικού και είναι υπεύθυνος για την τακτοποίηση μι- 
σθολογικών διαφορών (αλλαγή Μ.Κ.Χρ. κ.λ.π.) του προ¬ 
σωπικού και τις πληρωμές αυτού. Τις καταστάσεις τις 
υπογράφει ο προϊστάμενος του Παιδικού σταθμού. 

8. Τηρεί όλα τα διοικητικά και διαχειριστικά βιβλία εκτός 
εκείνων που τηρεί ο προϊστάμενος του Παιδικού σταθμού. 

9. Εκδίδει και συνυπογράφει με τον Πρόεδρο του Δ.Σ. 
και τον ελεγκτή τις απαραίτητες επιταγές και αναλαμβά- 

νει από τον τηρούμενο λογαριασμό του Παιδικού σταθ¬ 
μού στο πιστωτικό κατάστημα τα σχετικά χρηματικά ποσά 
για την τακτοποίηση των πληρωμών. 

Δεν έχει δικαίωμα όμως να έχει στα χέρια του ποσό πά¬ 
νω από το προβλεπόμενο. 

10. Καταχωρούν κάθε ημέρα στα διαχειριστικά βιβλία 
την εισαγωγή και εξαγωγή τροφίμων και παντός είδος υλι¬ 
κού που θα εισαχθεί ή εξαχθεί στον Παιδικό σταθμό. 

11. Συνεργάζεται με τον προϊστάμενο του Νομικού προ¬ 
σώπου για την κατάρτιση του προϋπολογισμού, του απο¬ 
λογισμού και του ισολογισμού του Νομικού προσώπου ει- 
σηγούμένος εγκαίρως τυχόν αναμόρφωσή του. 

Άρθρο 11ον 

Οργανική Σύνθεση Προσωπικού 

Οι θέσεις του προσωπικού ορίζονται ως εξής : 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ : Θέσεις 5 
Βαθμός Δ'- Α' 

2. ΚΛΑΔΟΣ ΤΕ17 ΔΙΟΙΚΗΤΙΚΟΣ ΛΟΓΙΣΤΙΚΟΣ : Θέσεις 1 
βαθμός Δ'- Α' 

3. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ : Θέσεις 3 

βαθμός Δ'- Α' 

4. ΚΛΑΔΟΣ ΔΕ32 ΜΑΓΕΙΡΩΝ : Θέσεις 2 
βαθμός Ε'- Β 

5. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ : Θέ¬ 
σεις 3 

βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ : Θέσεις 3 
Βαθμός Δ'- Α' 

2. ΚΛΑΔΟΣ ΥΕ14 ΜΑΓΕΙΡΩΝ : Θέσεις 2 
Βαθμός Ε'- Β' 

3. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ : Θέ¬ 
σεις 1 

Βαθμός Ε'- Β' 

Γ' ΕΠΟΧΙΑΚΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ : Θέσεις 1 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ : Θέσεις 1 

3. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ: Θέ¬ 
σεις 1 

Άρθρο12ον 

Προϊστάμενοι Υπηρεσιακών Μονάδων 

1. Κατά το διάστημα που θα υπηρετούν στο Ν.Π.Δ.Δ. 
υπάλληλοι των κλάδων ΠΕ Νηπιαγωγών (προσωρινός), 
ΤΕ Νηπιαγωγών (προσωρινός) καιΤΕ Βρεφονηπιοκομίας, 
ως προϊστάμενοι του Τμήματος των Δημοτικών Παιδικών 
σταθμών Δήμου Αστακού και του γραφείου Προσχολικής 
Αγωγής , επιλέγονται από τους κλάδους ΠΕ Νηπιαγωγών 
(προσωρινός), ΤΕ Νηπιαγωγών (προσωρινός), ΤΕ Βρεφο¬ 
νηπιοκομίας. Μετά την κατάργηση των προσωποπαγών 
θέσεων προϊστάμενοι κρίνονται κατά αποκλειστικότητα 
υπάλληλοι του κλάδου ΤΕ9 Βρεφονηπιοκομίας. 

2. Προϊστάμενος του Γραφείου Διοικητικού Οικονομι¬ 
κού επιλέγεται υπάλληλος του Κλάδου ΠΕΙ Διοικητικού 
Οικονομικού, ΤΕ17 Διοικητικού Λογιστικού, ΔΕ Διοικητι¬ 
κού Λογιστικού και ΔΕΙ Διοικητικού Λογιστικού . 

Άρθρο13ον 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές Διατάξεις. 

Άρθρο14ον 

Οι προβλεπόμενες από τον παρόντα Οργανισμό Εσω¬ 


τερικής Υπηρεσίας θέσεις κατά κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ. του Ν.Π.Δ.Δ. ανάλογα με τις 
ανάγκες των υπηρεσιών , τα προσόντα των υπαλλήλων, 
την πείρα και τις γνώσεις αυτών σε ειδικά αντικείμενα, και 
κατά την κατανομή θα εξετάζονται και οι τυχόν ειδικές 
ανάγκες των υπαλλήλων (μητέρες ανήλικων τέκνων, 
έγκυες γυναίκες, τόπος διανομής κ.λ.π.). 

Προϊστάμενος του Τμήματος ορίζεται με απόφαση του 
Προέδρου του Δ.Σ. ο κρινόμενος από το αρμόδιο Υπηρε¬ 
σιακό Συμβούλιο υπάλληλος, αναπληρούμενος σε περί¬ 
πτωση απουσίας του ή κωλύματος από τον κατά βαθμό 
αρχαιότερο υπάλληλο της αυτής υπηρεσίας . 

Κάθε άλλη λεπτομέρεια λειτουργίας του σταθμού μη 
προβλεπόμενη από τον παρόντα Οργανισμό, ρυθμίζεται 
με τον Κανονισμό Λειτουργίας του Ν.Π.Δ.Δ. 

Άρθρο15ον 
Τελικές Διατάξεις 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης . 

Το προσωπικό που υπηρετεί στο σταθμό κατά τη δημο¬ 
σίευση του παρόντος Ο.Ε.Υ. εντάσσεται υποχρεωτικά 
στις θέσεις που έχουν δημιουργηθείγια αυτό. 

Ακροτελεύτιο άρθρο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002, ύψους 200.000 
ΕΥΡΩ περίπου εφόσον προσληφθούν όλοι, και για τα επό¬ 
μενα οικονομικά έτη το ύψος της δαπάνης δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 12 Μαρτίου 2003 

Με εντολή Γ εν. Γ ραμματέα Περιφέρειας 
Ο Γενικός Διευθυντής 
ΠΑΝ.ΣΚΟΥΡΑΣ 

-♦- 

Αριθ. 1014 (7) 

Κύρωση του Εκούσιου Αναδασμού Τμήμα αγρ/τος 
«Πρωτόπαππα» Ιωαννίνων, έτους 2000. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 15 του Ν. 674/77 «Περί ανα¬ 
δασμού της γης κ.τ.λ.» 

2. Τις διατάξεις των άρθρων 3 παρ. 1 και 16 παρ. 1 του 
Ν. 2218/94, σε συνδυασμό μετά άρθρα 8 και 62 του Π.Δ. 
30/1996 του Κώδικα Νομ/κής Αυτ/σης. 

3. Το Τ/867/5.3.2003 έγγραφο του Τμήματος Τεχνικού 
Αρχείου και κτηματολογικών στοιχείωντης Δ/νσης Εγγεί¬ 
ων Βελτιώσεων - Τοπογραφήσεων και Πολιτικής Γης με τα 
συνημμένα σ’αυτό: α)του Πίνακα Διανομής και του Απο¬ 
σπάσματος του κτηματολογικού πίνακα, β) του δια¬ 
γράμματος σε φωτοτυπία και γ) τον Πίνακα παρεκκλίσε¬ 
ων τεμαχίων από το ανεκτό όριο ±5 V κ του εκούσιου ανα¬ 
δασμού τμήμα αγρ/τος «Πρωτόπαππα», αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον εκούσιο αναδασμού, έτους 2000, στην κτη¬ 
ματική περιοχή τμήμα αγρ/τος «Πρωτόπαππα» Ιωαννί¬ 
νων, όπως αυτό απεικονίζεται στους συνταχθέντες από 
την Επιτροπή αναδασμού κτηματολογικούς πίνακες και 
τα διαγράμματα της περιοχής αυτής. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Μαρτίου 2003 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

-♦- 

Αριθ. 824 (8) 

Μεταβίβαση κυριότητας κοινοχρήστων εποικιστικών 
εκτάσεων του συν/μου «Κουκλέσι» στον Δήμο Αγίου 
Δημητρίου. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων: α) 197 του Αγροτικού Κώ¬ 
δικα (Φ.Ε.Κ.τ.Α'342/1949) 

β) 15του Ν.Δ.216/1973 (Φ.Ε.Κ. τ.Α'271/1973) 
γ) 23 του από 27 Ιουνίου και 14 Ιουλίου 1945 Β.Δ. περί 
εκτελέσεως του Νόμου «περί Αγροτικού Κτηματολογίου» 
δ)3και6του Ν. 2218/94, περί ίδρυσης Νομαρχιακής Αυ¬ 
τοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις. 

ε) ΙΟπαρ.δτου Ν.2503/97, περί διοίκησης, οργάνωσης, 
στελέχωσης της Περιφέρειας, ρύθμισης θεμάτων για την 
Τοπική Αυτοδιοίκηση και άλλες διατάξεις. 

2. Το Β.Δ. 709/70, περί καθορισμού των διατηρουμένων 
υπέρ του Υπουργού Γεωργίας αρμοδιοτήτων. 

3. Τα κτηματολογικά στοιχεία της Οριστικής διανομής 
του συνοικισμού Κουκλεσίου, έτους 1958. 

4. Την 9301/7.8.1986 απόφαση του Νομάρχη Ιωαννίνων 
με την οποία περιήλθαν στην κυριότητα της τέως Κοινό¬ 
τητας Κουκλεσίου οι κατωτέρω εκτάσεις. 

5. Την 8226/4.7.1991 απόφαση του Νομάρχη Ιωαννίνων 
με την οποία ανακλήθηκε η ανωτέρω απόφαση με σκοπό 
την διενέργεια αναμόρφωσης της διανομής του ως άνω 
αγρ/τος. 

6. Την 4902/31.5.1996 απόφαση του Νομάρχη Ιωαννί¬ 
νων με την οποία ανακλήθηκε η αριθ. 5476/18.4.1988 από¬ 
φασή μας, περί διενέργειας αναμόρφωσης της οριστικής 
διανομής του συν/μου Κουκλεσίου,αποφασίζουμε: 

1. Μεταβιβάζουμε κατά πλήρες δικαίωμα κυριότητας, 
χωρίς τίμημα, στο Νομικό πρόσωπο του Δήμου Αγίου Δη¬ 
μητρίου τις κατωτέρω κοινόχρηστες εποικιστικές εκτά¬ 
σεις της οριστικής διανομής του συν/σμού Κουκλεσίου 
Ιωαννίνων: 

Α. Άχρηστες εκτάσεις - Αρδευτικοί αύλακες - Ρεύματα 
Άχρηστες εκτάσεις, τεμάχιο αριθ. 7, εκτάσεως 4570 τ.μ. 
Άχρηστες εκτάσεις, τεμάχιο αριθ. 38, εκτάσεως 53.540 
τ.μ. 

Άχρηστες εκτάσεις, τεμάχιο αριθ. 89, εκτάσεως 14170 
τ.μ. 

Αρδευτικοί αύλακες, τεμάχιο αριθ. 68, εκτάσεως 2680 
τ.μ. 

Ρεύμα τεμάχιο αριθ. 126, εκτάσεως 8660 τ.μ. 

Β. Δρόμοι Διανομής 

Τεμάχιο αριθ. 29, εκτάσεως 4730 τ.μ. 

Τεμάχιο αριθ. 175, εκτάσεως 2180 τ.μ. 

2. Σημειώνουμε στα κτηματολογικά στοιχεία της διανο¬ 
μής του συν/σμού «Κουκλέσι» Ιωαννίνων τις μεταβολές 
που επέρχονται μετηνπαρούσα απόφαση, εγγράφοντας 
τα ανωτέρω τεμάχια στον Δήμο Αγίου Δημητρίου Νομού 
Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 3 Μαρτίου 2003 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 


Αριθ. 2471 (9) 

Επανασύσταση της επιτροπής του άρθρου (3), της 
337410/10.7.98 κοινής υπουργικής απόφασης των 
Υπουργών Εσωτερικών Δημόσιας Διοίκησης και Απο¬ 
κέντρωσης, Οικονομικών και Γεωργίας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1) Τις διατάξεις: 

α) Τηςπαραγράφου13τουάρθρου13του Ν. 2601/1998 
"Ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις" 
(Α 81). 

β) Του Ν. 2520/1997, που τροποποιήθηκε με το άρθρο 
70 του Ν. 2538/1997 "Τροποποίηση της κείμενης νομοθε¬ 
σίας για τα γεωργικά και κτηνιατρικά φάρμακα, ρύθμιση 
χρεών συνεταιριστικών οργανώσεων και άλλες διατάξεις" 
(Α' 242) και το άρθρο 13του Ν. 2601/1998. 

2) Την 277/25.7.1997 κοινής απόφασης των Υπουργών 
Οικονομικών και Γεωργίας "Περί κινήτρων και οικονομι¬ 
κών ενισχύσεων για την επιτάχυνση της προσαρμογής 
των γεωργικών διαρθρώσεων στα πλαίσια του ΚΑΝ. 
950/97 Ε.Ε.". 

3) Την 337410/10.7.98 Κοινή Υπουργική απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Οικονομικών και Γ εωργίας. 

4) Την 1086938/581/β0013/ΠΟΛ, 1205/21.7.98, εγκυκλί¬ 
ου του Υπουργείου Οικονομικών, περί απαλλαγής αγρο¬ 
τών στη Φορολογία Κεφαλαίου. 

5) Το 2136/4.3.2003 έγγραφο της ΔΟΥ Ηγουμενίτσας 

6) Το 62/7.3.2003 έγγραφο της ΕΑΣ Θεσπρωτίας, απο¬ 
φασίζουμε: 

Επανασυστήνουμε την επιτροπή του άρθρου 3 της 
αριθμ. 337410/10.7.98 ΚΥΑ, για την εξέταση των αιτήσε¬ 
ων ,των ενδιαφερομένων, περί απόδειξης της ιδιότητας 
αυτών: ως αγροτών ,νέων αγροτών, νεοεισερχομένων νέ¬ 
ων στον αγροτικό τομέα και εργατών γης. 

Η οποία συγκροτείται από : 

1) Τον Τσιάτσιο Ιωάννη Γεωπόνο μόνιμο υπάλληλο της 
Δ/νσης Αγροτικής Αν/ξης της Νομαρχιακής Αυτοδιοίκη¬ 
σης Ν.Θεσπρωτίας ο οποίος ορίζεται και ως Πρόεδρος 
της επιτροπής, με αναπληρωματικό μέλος τον Γκοτζιά 
Μιχαήλ Γεωπόνο μόνιμο Δημόσιο Υπάλληλο. 

2) Την Κανάκη Έφη, μόνιμο υπάλληλο της ΔΟΥ Ηγου¬ 
μενίτσας, ως τακτικό μέλος με αναπληρωτή του τον Κού- 
φαληΔημήτριο μόνιμο υπάλληλο της ΔΟΥ Ηγουμενίτσας. 

3) Τον Τσακίρη Αχιλλέα, εκπρόσωπο της ΕΑΣ Θεσπρω¬ 
τίας ως Τακτικό μέλος με αναπληρωτή του τον Ζήγο Κων¬ 
σταντίνο εκπρόσωπο της ΕΑΣ Θεσπρωτίας. 

Γραμματέατης επιτροπής ορίζουμε την Κώτσια Βενετία 
μόνιμο υπάλληλο, της Δ/νσης Αγροτικής Αν/ξης με ανα¬ 
πληρωτή της τον Παπασταύρου Χριστόφορο μόνιμο 
υπάλληλο της Δ/νσης Αγροτικής Αν/ξης. 

Εισηγητή της επιτροπής ορίζουμε τον Νούσια Χαράλα¬ 
μπο Γεωπόνο μόνιμο Υπάλληλο της Δ/νσης Αγροτικής 
Αν/ξης Ν.Α Θεσπρωτίας. 

Έργο της επιτροπής είναι η εξέταση των αιτήσεων των 
ενδιαφερομένων του άρθρου 2 της αρ. 337410/10.7.98 
Κ.Υ.Α. 

Η θητεία των μελών της επιτροπής είναι 2 έτη ήτοι μέχρι 
11.3.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 11 Μαρτίου 2003 

Ο Νομάρχης 
ΗΛΙΑΣ ΛΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




